ddrg/super_eurlex huggingface dataset:
Oficiālais Vēstnesis L 136 , 05/06/1993 Lpp. 0020 - 0020

Speciālizdevums somu valodā: Nodaļa 3 Sējums 49 Lpp. 0241

Speciālizdevums zviedru valodā: Nodaļa 3 Sējums 49 Lpp. 0241



Komisijas Regula (EEK) Nr. 1380/93 (1993. gada 4. jūnijs) par muitas nodokļu un fiksētu komponentu atcelšanu tirdzniecībai starp Portugāli un pārējo Kopienu, kā arī par Portugāles īstenoto Kopējā muitas tarifa nodokļu piemērošanu no 1993. gada 1. aprīļa attiecībā uz tirdzniecību ar trešām valstīm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu, un jo īpaši tā 75. panta 4. punktu un 243. panta 4. punktu, tā kā Pievienošanās akts paredz iespēju atcelt muitas nodokļus un citus komponentus, ko piemēro lauksaimniecības produktu tirdzniecībai starp Portugāli un desmit valstu kopienu; tā kā minētie noteikumi ļauj Portugāles muitas nodokļus ātri saskaņot ar Kopējo muitas tarifu; tā kā, ievērojot Padomes 1985. gada 20. decembra Regulu (EEK) Nr. 3792/85, kas nosaka režīmu, ko piemēro lauksaimniecības produktu tirdzniecībai starp Spāniju un Portugāli [1], kurā jaunākie grozījumi izdarīti ar Komisijas Regulu (EEK) Nr. 3296/88 [2], Pievienošanās akta 75. panta 4. punkta un 243. panta 4. punkta noteikumi ir vienādi piemērojami attiecībā uz nodokļiem, ko piemēro tirdzniecībai starp Spāniju un Portugāli; tā kā Spānija un Portugāle šajā sakarā ir sagatavojušas pieteikumu; tā kā vienotā tirgus ieviešana paredz visu tirdzniecības šķēršļu atcelšanu ne vien starp Kopienas dalībvalstīm, kāda tā ir 1985. gada 31. decembrī, bet arī starp šīm dalībvalstīm un Spāniju un Portugāli, kā arī starp minētajām divām valstīm; tā kā šajā regulā paredzētie pasākumi ir saskaņā ar visu attiecīgo pārvaldības komiteju atzinumu, IR PIEŅĒMUSI ŠO REGULU. 1. pants 1. No 1993. gada 1. aprīļa: a) to produktu tirdzniecībai ar pārējo Kopienu, uz kuriem attiecas kopīgā tirgus organizācija, Portugāle atceļ: - muitas nodokļus, - fiksētos komponentus, kas paredzēti pārstrādes rūpniecības aizsardzībai; b) Spānija atceļ muitas nodokļus to produktu tirdzniecībai ar Portugāli, uz kuriem attiecas kopīgā tirgus organizācija; c) atceļ muitas nodokļus, ko pārējā Kopiena piemēro importam no Portugāles. 2. No 1993. gada 1. aprīļa tirdzniecībai ar valstīm, kas nav dalībvalstis, Portugāle piemēro muitas nodokļus, ko piemēro pārējā Kopiena. Tomēr šā punkta iepriekšējās daļas noteikumus piemēro vienīgi no dienas, kurā šī regula stājas spēkā, produktiem ar KN kodu ex12081000, 15151100, 15151910 un ex09011200, kuriem līdz 1993. gada 1. aprīlim Portugāle piemēroja muitas nodokli, kas bija zemāks par to nodokli, ko piemēroja pārējā Kopiena. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1993. gada 1. aprīļa, ņemot vērā 1. panta 2. punkta otrās daļas noteikumus. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 4. jūnijā Komisijas vārdā — Komisijas loceklis René Steichen [1] OV L 367, 31.12.1985., 7. lpp. [2] OV L 293, 27.10.1988., 7. lpp. --------------------------------------------------
Oficiālais Vēstnesis L 064 , 08/03/1994 Lpp. 0001 - 0001

Speciālizdevums somu valodā: Nodaļa 11 Sējums 29 Lpp. 0108

Speciālizdevums zviedru valodā: Nodaļa 11 Sējums 29 Lpp. 0108



Padomes Regula (EK) Nr. 500/94 (1994. gada 21. februāris) par to, kā Eiropas Kopienas vārdā noslēdz Protokolu attiecībā uz Nolīguma par Starptautiskā zinātnes un tehnoloģijas centra izveidi pagaidu piemērošanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 235. pantu kopā ar 228. panta 2. punkta otro teikumu un 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā protokola parakstīšana no Eiropas Kopienas puses palīdzēs sasniegt Kopienas mērķus līdz brīdim, kad stājas spēkā Nolīgums par Starptautiskā zinātnes un tehnoloģijas centra izveidi, kas parakstīts 1992. gada 27. novembrī; tā kā attiecībā uz šīs regulas pieņemšanu Līgumā nav paredzētas citas pilnvaras, izņemot tās, kas noteiktas 235. pantā, IR PIEŅĒMUSI ŠO REGULU. 1. pants Ar šo Eiropas Kopienas vārdā ir apstiprināts Protokols attiecībā uz Nolīguma par Starptautiskā zinātnes un tehnoloģijas centra izveidi pagaidu piemērošanu. Protokola teksts pievienots šai regulai. 2. pants Padomes priekšsēdētājs Eiropas Kopienas vārdā nāk klajā ar protokola I pantā noteikto paziņojumu. 3. pants Piemēro Regulas (EEK) Nr. 3955/92 [2] 3. un 4. pantu. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 21. februārī Padomes vārdā — priekšsēdētājs Th. Pangalos [1] OV C 61, 28.2.1994. [2] OV L 409, 31.12.1992., 1. lpp. --------------------------------------------------
Oficiālais Vēstnesis L 090 , 07/04/1994 Lpp. 0013 - 0013

Speciālizdevums somu valodā: Nodaļa 3 Sējums 56 Lpp. 0259

Speciālizdevums zviedru valodā: Nodaļa 3 Sējums 56 Lpp. 0259



Komisijas Regula (EK) Nr. 763/94 (1994. gada 6. aprīlis), ar kuru groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 230/94 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 3793/88 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, Regula (EEK) Nr. 2730/81 ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā izsludinātāju dienestu sarakstu groza šādi. Importētājai valstij Alžīrijai trīs šādus izsludinātājus dienestus: "Office régional du lait et des produits laitiers du centre (ORLAC), 1, Place Slimane Hmdadouchi, Hussein Dey, Alger. Office régional du lait et des produits laitiers de l'Est (Orelait), Annaba, route d'El Hadjar, Algérie. Office régional du lait et des produits laitiers de l'Ouest (Orolait). 87, avenue de l'Anp. Es Senia/Oran, Algérie." aizstāj ar: "Groupement d'intérêt Commun des Offices du Lait Orelait-Orlac-Orolait, 1, Place Slimane Hmdadouchi, Hussein Dey, Alger." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 6. aprīlī Komisijas vārdā — Komisijas loceklis René Steichen [1] OV L 148, 28.6.1968., 13. lpp. [2] OV L 30, 3.2.1994., 1. lpp. [3] OV L 272, 26.9.1981., 25. lpp. [4] OV L 334, 6.12.1988., 14. lpp. --------------------------------------------------
Oficiālais Vēstnesis L 203 , 06/08/1994 Lpp. 0005 - 0009

Speciālizdevums somu valodā: Nodaļa 3 Sējums 60 Lpp. 0097

Speciālizdevums zviedru valodā: Nodaļa 3 Sējums 60 Lpp. 0097



Komisijas Regula (EK) Nr. 2019/94 (1994. gada 2. augusts) par kukurūzas cietes ražošanas blakusproduktu importu no Amerikas Savienotajām Valstīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1866/94 [2], un jo īpaši tās 9. panta 2. punktu, tā kā saistībā ar VVTT Eiropas Kopiena un ASV ir vienojušās izskaidrot kukurūzas cietes ražošanas blakusproduktu tarifa definīciju; tā kā šādiem importētiem produktiem Kopienā veic laboratorijas analīzes, lai pārbaudītu to atbilstību tarifa definīcijai; tā kā Amerikas Savienoto Valstu Lauksaimniecības departamenta Federālais Graudu inspekcijas dienests (FGIS) un ASV slapjās malšanas nozare, ko regulāri kontrolē ASV valsts iestādes, apliecinās, ka šie produkti, ko Kopienā importē no ASV, atbilst definīcijai, par kuru puses ir vienojušās; tā kā, pamatojoties uz pavadsertifikātu sistēmas izveidi no ASV importēto preču atbilstības pārbaudei, būtu lietderīgi turpināt piemērot muitas pasākumus, lai pārbaudītu no ASV importētās preces, kam pievienoti šie sertifikāti, kā arī visus pārējos importētos kukurūzas cietes ražošanas blakusproduktus; tā kā dalībvalstu regulāri ziņojumi Komisijai par to produktu daudzumiem un vērtību, kas importēti ar minētajiem pavadsertifikātiem, ir viens no elementiem, par ko ir panākta vienošanās ar ASV, lai būtu iespējama efektīvāka minētās vienošanās ieviešanas kontrole; tā kā Labības pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants 1. Kukurūzas cietes ražošanas blakusproduktiem, kurus ar KN kodu 23031019 Kopienā importē no ASV, veic laboratorijas analīzes, lai pārbaudītu to atbilstību šim kodam, analīzēm pakļaujot visus sūtījumus, kuriem nav pievienots FGIS izsniegts sertifikāts un ASV slapjās malšanas nozares izsniegts sertifikāts, kas parādīti šīs regulas pielikumā. 2. Sūtījumiem no ASV, kam ir pievienoti šie divi sertifikāti, un sūtījumiem no visām pārējām trešām valstīm piemēro muitas pasākumus importēto preču pārbaudei. 2. pants Dalībvalstis līdz katra mēneša beigām paziņo Komisijai to produktu daudzumus un vērtību, kas iepriekšējā mēneša laikā ir importēti ar KN kodu 23031019 un kam ir pievienoti atbilstības sertifikāti, kā paredzēts 1. panta 1. punktā. 3. pants Šī regula stājas spēkā 1994. gada 8. septembrī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 2. augustā Komisijas vārdā — Komisijas loceklis Hans Van Den Broek [1] OV L 181, 1.7.1992., 21. lpp. [2] OV L 197, 30.7.1994., 1. lpp. -------------------------------------------------- ANEXOBILAGANHANGПAPAPTHMAANNEXANNEXEALLEGATOBIJLAGEANEXO +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Oficiālais Vēstnesis L 095 , 14/04/1994 Lpp. 0001 - 0001

Speciālizdevums somu valodā: Nodaļa 3 Sējums 56 Lpp. 0289

Speciālizdevums zviedru valodā: Nodaļa 3 Sējums 56 Lpp. 0289



Komisijas Regula (EK) Nr. 822/94 (1994. gada 13. aprīlis), ar kuru pielāgo KN kodus āboliem, kas uzskaitīti pielikumā Padomes Regulā (EEK) Nr. 2019/93, ar ko mazajām Egejas jūras salām ievieš īpašus pasākumus attiecībā uz konkrētiem lauksaimniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 5. februāra Regulu (EEK) Nr. 234/79 par Kopējā muitas tarifa nomenklatūras pielāgošanas procedūru, ko izmanto attiecībā uz lauksaimniecības produktiem [1], kas grozīta ar Regulu (EEK) Nr. 3209/89 [2], un jo īpaši tās 2. panta 1. punktu, tā kā Komisijas 1992. gada 14. jūlija Regulā (EEK) Nr. 2505/92, ar ko groza I un II pielikumu Padomes Regulā (EEK) Nr. 2658/87 par tarifu un statistikas nomenklatūru, kā arī par kopējo muitas tarifu [3], ir ietverta kombinētā nomenklatūra, kas ir spēkā brīdī, kad stājas spēkā Padomes 1993. gada 19. jūlija Regula (EEK) Nr. 2019/93, ar ko mazajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [4]; tā kā kombinētās nomenklatūras kods, ko lieto ābolu apzīmēšanai Regulas (EEK) Nr. 2019/93 pielikumā, ir tas kods, kurš bija spēkā 1992. gadā, un tā kā šis kods atšķiras no koda, kas ir spēkā kopš 1993. gada; tā kā tādēļ attiecīgais kods būtu jāpielāgo; tā kā šādai korekcijai jāstājas spēkā tajā dienā, kurā stājas spēkā Regula (EEK) Nr. 2019/93; tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2019/93 pielikumā KN kodus "08081091 līdz 08081099", ar kuriem apzīmē ābolus, aizstāj ar KN kodiem "08081031 līdz 08081089". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1993. gada 30. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 13. aprīlī Komisijas vārdā — Komisijas loceklis René Steichen [1] OV L 34, 9.2.1979., 2. lpp. [2] OV L 312, 27.10.1989., 5. lpp. [3] OV L 267, 14.9.1992., 1. lpp. [4] OV L 184, 27.7.1993., 1. lpp. --------------------------------------------------
Official Journal L 154 , 05/07/1995 P. 0012 - 0012



KOMISIJAS REGULA (EK) Nr. 1620/95 (1995. gada 4. jūlijs), ar kuru groza Regulu (EEK) Nr. 2427/93, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz Kopienas fondu tabakas pētniecībai un informācijai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju1, kurā jaunākie grozījumi izdarīti ar 1995. gada 27. marta Regulu (EK) Nr. 711/952, un jo īpaši tās 13. panta 3. punktu, tā kā Komisijas Regulā (EEK) Nr. 2427/933, kurā grozījumi izdarīti ar Regulu (EK) Nr. 2678/944, paredzēti sīki izstrādāti piemērošanas noteikumi Regulai (EEK) Nr. 2075/92 attiecībā uz Kopienas fondu tabakas pētniecībai un informācijai; tā kā pieredze liecina, ka grozītajā Regulā (EEK) Nr. 2427/93 paredzēto grāmatvedības noteikumu piemērošana nozīmē to, ka valstis uzskaitē ieraksta izdevumus, kas pārsniedz faktiskos izdevumus, un neiekasētos ieņēmumus; tā kā šī kārtība dalībvalstīm rada problēmas ar deklarēšanu; tā kā šī sistēma ir attiecīgi jāmaina; tā kā šīs grāmatvedības prakses izmaiņas neietekmē saņēmēju tiesības; tā kā šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2427/93 10. panta 2. punktu aizstāj ar šādu tekstu: "2. Ievērojot Komisijas 1992. gada 1. decembra Regulu (EEK) Nr. 3478/92, kas paredz sīki izstrādātus noteikumus jēltabakas piemaksu sistēmas piemērošanai, 1. punktā minēto ieturamo summu samaksas laikā atvelk no piemaksas, kas izmaksājama ražotājiem, un no atlīdzības, kas dalībvalstīm jāmaksā pārstrādātājiem. Šādi samazināto piemaksu dalībvalstis deklarē kā Eiropas Lauksaimniecības virzības un garantiju fonda (ELVGF) Garantiju nodaļas izdevumus." 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Uzskaiti, kas paredzēta 10. panta 2. punktā, piemēro visām piemaksām par 1994. gada ražu. Regula uzliek saistības kopumā un ir tieši piemērojama visās dalībvalstīs. Briselē, 1995. gada 4. jūlijā Komisijas vārdā Komisijas loceklis Franz Fischler 1 OV L 215, 30.7.1992., 70. lpp. 2 OV L 73, 1.4.1995., 13. lpp. 3 OV L 223, 2.9.1993., 3. lpp. 4 OV L 285,4.11.1994., 13. lpp.
Oficiālais Vēstnesis L 312 , 23/12/1995 Lpp. 0025 - 0025



Komisijas Regula (EK) Nr. 2993/95 (1995. gada 19. decembris), ar ko groza Regulu (EK) Nr. 1518/95, ar kuru paredz sīki izstrādātus noteikumus par to, kā piemērot Padomes Regulu (EEK) Nr. 1418/76 un Padomes Regulu (EEK) Nr. 1766/92 attiecībā uz labības un rīsu pārstrādes produktu eksporta un importa sistēmu, un groza Regulu (EK) Nr. 1162/95, ar ko paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 11., 13. un 16. pantu, tā kā Komisijas Regulā (EK) Nr. 1518/95 [3] noteikti sīki izstrādāti noteikumi par to, kā rīsu un labības pārstrādes produktu importa un eksporta sistēmai piemērot attiecīgi Padomes Regulu (EEK) Nr. 1418/76 [4], kurā jaunākie grozījumi izdarīti ar Regulu (EK) Nr. 1530/95 [5], un Regulu (EEK) Nr. 1766/92; tā kā ar Komisijas Regulu (EK) Nr. 2448/95 [6] groza Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [7] attiecībā uz dažiem labības produktiem ar KN kodu 1104, grozījumiem stājoties spēkā 1996. gada 1. janvārī; tā kā, ņemot vērā šos grozījumus, kas stājas spēkā 1996. gada 1. janvārī, ir jāgroza Regula (EK) Nr. 1518/95; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1518/95 pielikumu groza šādi: 1. Produkta kodu "1104 22 10 100" aizstāj ar produkta kodu "1104 22 20 100". 2. Produkta kodu "1104 22 99 100" un attiecīgās norādes svītro. 2. pants Šī regula stājas spēkā 1996. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 19. decembrī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 179, 29.7.1995., 1. lpp. [3] OV L 147, 30.6.1995., 55. lpp. [4] OV L 166, 25.6.1976., 1. lpp. [5] OV L 148, 30.6.1995., 5. lpp. [6] OV L 259, 30.10.1995., 1. lpp. [7] OV L 256, 7.9.1987., 1. lpp. --------------------------------------------------
Oficiālais Vēstnesis L 242 , 11/10/1995 Lpp. 0001 - 0001



Komisijas Regula (EK) Nr. 2370/95 (1995. gada 10. oktobris), ar ko groza Regulu (EK) Nr. 2280/95 par labības kā pārtikas atbalsta piegādi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1986. gada 22. decembra Regulu (EEK) Nr. 3972/86 par pārtikas atbalsta politiku un pārtikas atbalsta vadību [1], kurā jaunākie grozījumi izdarīti ar Regulu (EEK) Nr. 1930/90 [2] un jo īpaši tās 6. panta 1. punkta c) apakšpunktu, tā kā ar Komisijas Regula (EK) Nr. 2280/95 [3] ir izsludināts konkurss par 20274 tonnu labības kā pārtikas atbalsta piegādi; tā kā būtu jāmaina daži nosacījumi, kas precizēti minētās regulas I pielikumā, IR PIEŅĒMUSI ŠO REGULU. 1. pants Attiecībā uz B partiju Regulas (EK) Nr. 2280/95 I pielikuma 10. punktu aizstāj ar šo: "10) Iepakojums un marķējums8,9,11: skatīt OV C 114, 29.4.1991., 1 lpp. (II.A.2.c punkts un II.A.3. punkts), marķēšanu angļu valodā ar vārdu Bagging (iesaiņojums) veic pirms nosūtīšanas." . 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1995. gada 10. oktobrī Komisijas vārdā — Komisijas loceklis Franz Fischler [1] OV L 370, 30.12.1986., 1. lpp. [2] OV L 174, 7.7.1990., 6. lpp. [3] OV L 232, 29.9.1995., 10. lpp. --------------------------------------------------
Oficiālais Vēstnesis L 317 , 06/12/1996 Lpp. 0001 - 0002



Padomes Regula (EK) Nr. 2331/96 (1996. gada 2. decembris), ar ko groza Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regulā (EK) Nr. 384/96 [3] Padome ir pieņēmusi kopīgus noteikumus aizsardzībai pret importu par dempinga cenām no valstīm, kas nav Eiropas Kopienas dalībvalstis; tā kā Regulas (EK) Nr. 384/96 2. panta 10. punktā paredz, ka parastajai vērtībai un eksporta cenām var veikt zināmu skaitu korekciju, pirms tās salīdzina, lai noteiktu to, vai notiek dempings; tā kā sakarā ar to, ka ir iespējams, ka starpība ar pārdošanu saistītos izdevumos, izņemot tos, kas ir uzskaitīti minētajā regulā, dažos apstākļos var skart cenu salīdzināmību, ir saprātīgi atcelt šā noteikuma ierobežojumus attiecībā uz korekcijām; tā kā ir lietderīgi arī izskaidrot prasības attiecībā uz tirdzniecības līmeņu atšķirību korekciju, ja attiecīgajā tirgū nav informācijas par ietekmi uz cenu divos tirdzniecības līmeņos, kā arī paredzēt korekciju, lai noregulētu izmaksu sadali starp dažādiem tirdzniecības līmeņiem eksportējošās valsts iekšējā tirgū, IR PIEŅĒMUSI ŠO REGULU. 1. pants Regulas (EK) Nr. 384/96 2. panta 10. punktu groza šādi: 1. Punkta d) apakšpunktu aizstāj ar šo: "d) Tirdzniecības līmenis i) Korekciju izdara, ņemot vērā tirdzniecības līmeņu atšķirības, ietverot atšķirības, kas var rasties ražotāja oriģināliekārtu noietā, ja, attiecībā uz izplatīšanas kanāliem abos tirgos, ir redzams, ka, salīdzinājumā ar parasto vērtību, eksporta cenai, ietverot salikto eksporta cenu, ir atšķirīgs tirdzniecības līmenis, un šī atšķirība ir ietekmējusi cenu salīdzināmību, ko rāda pārdevēja funkciju un cenu stabilas un nozīmīgas atšķirības dažādos tirdzniecības līmeņos eksportējošās valsts iekšējā tirgū. Korekcijas pakāpes pamatā ir atšķirības tirgus vērtībā. ii) Tomēr apstākļos, kas nav paredzēti i) ievilkumā, ja esošo tirdzniecības līmeņu atšķirību nevar noteikt sakarā ar to, ka eksportējošo valstu iekšējos tirgos nav attiecīgu līmeņu, vai ja ir skaidri redzams, ka zināmas funkcijas saistās ar citiem tirdzniecības līmeņiem, ko neizmanto salīdzinājumam, var veikt īpašu korekciju." 2. Pievieno šādu apakšpunktu: "k) Citi faktori Korekciju var izdarīt arī saistībā ar atšķirībām citos faktoros, kas nav minēti a) līdz j) apakšpunktos, ja ir redzams, ka tie skar cenu salīdzināmību atbilstīgi šim punktam, un, jo īpaši, ka patērētāji šo faktoru dēļ iekšējā tirgū maksā dažādas cenas." 2. pants Šo regulu piemēro procedūrām, kas tiek uzsāktas nākamajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1996. gada 2. decembrī Padomes vārdā — priekšsēdētājs R. Quinn [1] OV C 159, 4.6.1996., 6. lpp. [2] OV C 198, 8.7.1996., 25. lpp. [3] OV L 56, 6.3.1996., 1. lpp. --------------------------------------------------
Oficiālais Vēstnesis L 156 , 13/06/1997 Lpp. 0010 - 0010



Komisijas Regula (EK) Nr. 1068/97 (1997. gada 12. jūnijs), ar ko groza II pielikumu Padomes Regulai (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], kas grozīta ar Regulu (EK) Nr. 535/97 [2], un jo īpaši tās 1. panta 1. punkta trešo daļu, tā kā Regulas (EEK) Nr. 2081/92 II pielikumā būtu jāiekļauj karmīns un korķis, lai attaisnotu to konkrētu lauksaimniecības produktu ražotāju cerības, kuriem šie produkti ir viens no galvenajiem ienākumu avotiem; tā kā attiecībā uz lauksaimniecības produktiem šie ražotāji, iespējams, varētu iesniegt pieteikumus šādu produktu reģistrēšanai saskaņā ar Regulu (EEK) Nr. 2081/92, ņemot vērā minēto produktu iespējamo saistību ar konkrētiem ģeogrāfiskiem apgabaliem; tā kā šajā regulā paredzētie pasākumi ir saskaņā ar Ģeogrāfiskās izcelsmes norāžu un cilmes vietu nosaukumu komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2081/92 II pielikumā iekļauj šādus produktus: "— korķis — karmīns (neapstrādāts dzīvnieku valsts produkts)" 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 12. jūnijā Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 83, 25.3.1997., 3. lpp. --------------------------------------------------